Wasu Gungun 'Yan Majalisa Najeriya Sun Nisanta Kansu Daga Sharuddan Da Majalisu Suka Kafa Wa Buhari - Pars Today
Wasu Gungun 'Yan Majalisa Najeriya Sun Nisanta Kansu Daga Sharuddan Da Majalisu Suka Kafa Wa Buhari
A wata sanarwa da wadannan gungun 'yan majalisar dauke da sanya hannun Hon. Abdulmumin Jibrin, daya daga cikin 'yan majalisun wakilan Nijeriya, sun bayyana cewar akwai wata mummunar manufar cikin sharuddan da majalisun biyu suka kafa wa shugaba Buharin a jiya suna masu cewa mafi yawa daga cikin abubuwan da suka zo cikin sharudda tuni an tattauna kansu a majalisar.
Har ila yau sanarwar ta kirayi 'yan majalisar da kada su yi abin da zai haifar da rikici da rarrabuwan kai a kasar kamar yadda suka kirayi 'yan majalisar da suke fuskantar shari'a saboda zargin rashawa da cin hanci ko sauran laifuffuka da su magance matsalarsu ta hanyoyin da suka dace ba tare da shigo da majalisa cikin lamarin ba, suna masu sake jinjinawa shugaba Buharin a fadar da yake yi da rashawa da cin hanci da kuma kokarin da yake yi wajen magance matsalar tsaro a kasar.
A jiya ne dai 'yan majalisun dattawa da ta wakilan na Nijeriya suka kafa wasu sharudda 12 ga shugaba Buharin da ya magance su ko kuma su dauki mataki a kansa abin da wasu suka fassara da kokarin tsige shi. Wannan matakin kuwa ya biyo bayan zargin da rundunar 'yan sandan Nijeriya take yi wa shugaba majalisar dattawa Bukola Saraki ne da hannu cikin fashi da makami da kashe-kashen da ya faru a jihar Kwara.
Jun 06, 2018 10:26 UTC
An Kashe Dakarun Wanzar Da Zaman Lafiya Na MDD 8 D/Congo
Moscow: An Dawo Da 'Yan Hijrar Siriya Dubu 270 Gida